นายกรัฐมนตรี เยี่ยมชมความพร้อมการจัดงานนิทรรศการอาเซียนสไตล์เสริมสร้างภาพลักษณ์และศักยภาพเศรษฐกิจไทย
นายกรัฐมนตรี เยี่ยมชมความพร้อมการจัดงานนิทรรศการอาเซียนสไตล์เสริมสร้างภาพลักษณ์และศักยภาพเศรษฐกิจไทย เน้นการนำเสนอสินค้าจากถิ่นกำเนิดที่มีสไตล์ช่วยเพิ่มมูลค่าการค้าให้ผู้ประกอบการไทยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมกับนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ร่วมชมนิทรรศการอาเซียนสไตล์ เนื่องด้วยประเทศไทยเป็นเจ้าภาพการประชุมสุดยอดอาเซียน ครั้งที่ 35 ซึ่งเป็นการจัดงานแสดงสินค้าไทย (งาน ASEAN STYLES) คู่ขนานกับการประชุมสุดยอดอาเซียน ครั้งที่ 35 เพื่อเสริมสร้างภาพลักษณ์และแสดงศักยภาพเศรษฐกิจไทย จัดขึ้นระหว่างวันที่ 2-4 พฤศจิกายน 2562 เวลา 09.00 น.-18.00 น. ณ Hall 5 อิมแพค โดยแบ่งออกเป็น 2 โซนหลัก โดยวันนี้นายกรัฐมนตรีและรองนายกรัฐมนตรี เยี่ยมชมความพร้อมการจัดงาน ทั้งโซนนิทรรศการ แสดงศักยภาพเศรษฐกิจของภูมิภาคอาเซียน ด้วยการจัดแสดงสินค้าศักยภาพและการท่องเที่ยวที่โดดเด่นของแต่ละประเทศขณะที่เวทีกลางสำหรับการจัดแสดงศิลปวัฒนธรรมไทย(กลองไทยประยกุต์ศิลปะการต่อสู้มวยไทย การแสดงพื้นบ้านสี่ภาคและการแสดงโขนเด็ก) นิทรรศการของหน่วยงานต่างๆ ที่ประสานงานโดยหน่วยงานของกระทรวงพาณิชย์ เป็นพื้นที่จัดแสดง ผลงานสินค้านวัตกรรม  โซนงานแสดงสินค้าพื้นที่ภายในงานทั้ง สินค้า OTOP ศิลปหัตถกรรมจากภูมิภาคต่างๆ อาทิ กระจูด วรรณีเชียงใหม่ ศิลาดลจักสานบริบูรณ์ผ้าใยกัญชง เป็นต้น รวมทั้งสินค้าไลฟ์สไตล์